BMP-3

**BMP-3** je borbeno vozilo pješadije ruske vojske. BMP-3 je posljednji model relativno uspješne porodice sovjetsko-ruskih borbenih vozila pješadije. **BMP** je skračenica koja na ruskom  znači **B**ojevaja **M**ašina **P**ehoti (Боевая Машина Пехоты) što na bosanskom znači "borbeno vozilo pješadije".

## Razvoj
BMP-3 je prvi put javno predstavljen u maju 1990. Konstruisanje je započelo 1980. u tvornici Kurganmašzavod u Sibiru, a razvoj naoružanja povjeren je Instrument Design Bureau iz Tule. To je treća generacija ruskih BVP na kojoj su uklonjeni nedostaci uočeni na prethodnicima BMP-1/2 i napušten princip ugradnje motora u prednjem dijelu u korist stražnjeg.

## Naoružanje
BMP-3 je BVP impresivne vatrene moći i pokretljivosti. Jedini je opremljen 100&nbsp;mm topom (2A70) koji je i lanser protivtenkovskih raketa (9M117), brzometnim topom 30&nbsp;mm (2A72) i spregnutim mitraljezom 7,62 u pokretnoj kupoli. Oružje je stabilizovano u dvije ravni pa se može koristiti i u pokretu, a sistem za upravljanje vatrom čine balistički računar i laserski daljinar. Nišandžija raspolaže nišanskom spravom 1K13-A sa povećanjem 8x danju i 3x noću pri čemu se koristi IC reflektor. Komandirovi osmatrački periskopi imaju 5x dnevno i 3x noćno povećanje. U spremniku ispod kupole je smješteno 40 trenutno-razornih granata (početne brzine 250 m/sek). 22 granate se nalaze u automatskom punjaču koji pruža brzinu vatre od 10 granata u minuti na maksimalnom dometu od 4000 m. Iz iste cijevi se ispaljuju i protivtenkovske rakete 9M117 Bastion AT-10 Stabber dometa 4000 m i probojnosti 650&nbsp;mm. Svaki BMP-3 raspolaže sa 8 raketa koje imaju vođenje kroz laserski snop (beam-riding) sa odašiljačem postavljenim na blendi topa, a u lanser se zbog veće dužine unose isključivo ručno. Automatski top 30&nbsp;mm ima brzinu vatre od 390 granata u minuti, a elevacija od -6 do +60 stepeni omogućava gađanje i zračnih ciljeva. Posjeduje dvije vrste granata koje imaju posebno staze za hranjenje: visokoeksplozivne (HE-I ) za borbu protiv neoklopljenih i zračnih ciljeva i protivoklopne APDS koje na 1500 m probijaju 25&nbsp;mm pancirnog čelika. Dva vojnika koja su smještena na bočnim stranama prednjeg oklopnog tijela raspolažu sa mitraljezima ili 30&nbsp;mm automatskim bacačima granata za djelovanje po bočnim ciljevima tokom probijanja neprijateljskih linija.

## Oklop
Za razliku od prethodnika koji su oklopljeni pancirnim čelikom oklopno tijelo novog BVP čine zavarene ploče valjanog aluminija koje pružaju zaštitu od streljačkog naoružanja i fragmenata granata. Prednji dio oklopnog tijela i kupole su dvoslojne konstrukcije i pružaju zaštitu od granata 25&nbsp;mm pod uglom od 60 stepeni. Pored tri člana posade, komandira i nišandžije u oklopnoj kupoli i vozača u prednjem dijelu oklopnog tijela, BMP-3 prevozi i desant od 7 vojnika od kojih su dva smještena sa strana vozača, a petorica u trupnom dijelu između motora i kupole.

## Pokretljivost
Svoju visoku prohodnost BMP-3 je dokazao tokom testiranja u pustinji Ujedinjenih Arapskih Emirata i cjelodnevnih vožnji po pješčanim dinama velikog uspona, pri čemu su morali pratiti terenski automobil Toyota Land Cruiser, koje američki Bradley nije uspio savladati. Vozilo je prošlo i test izdržljivosti višednevne vožnje punom brzinom na dužini od 200&nbsp;km bez većih kvarova i otvaranja vatre iz pokreta nakon čega su zadovoljni arapski generali objavili narudžbu vozila opremljenih francuskim termovizijskim sistemom Athos. BMP-3 u službi UAE su opremljeni i dodatnim pasivnim oklopom koji prekriva 50 prednjeg i 85% bočnog djela vozila sa kojim borbena težina raste na 23,5 tona.

## Verzije 
### Rusija 
***BMP-3** – osnovni model
***BMP-3M** – nadograđena verzija BMP-3. Ima novu kupolu i novi motor. Ima moderniji sustav za upravljanjem paljbom (SUP) s digitalnim balističkim računalom, novu termoviziju i novi periskop za zapovjednika. Dodan je pasivni oklop koji štiti od 12.7&nbsp;mm strojnice na udaljenosti od 50 metara. Postoji mogućnost postavljanja i eksplozivno-reaktivnog oklopa. Ugrađen je novi motor UTD-32 koji ima 660 ks. Postoji više verzija BMP-3M koji su opremljeni  s dodatnim oklopom, imaju i „Arena-E“ ili „Štora-1“ sustav aktivne zaštite, klima uređaj itd. 
***BMP-3K** – Komandna varijanta BMP-3 vozila. Ova verzija je opremljena radiovezom R-173, AB-1 APU, navigacijskim uređajem TNA-4-6 itd. Članovi: 3+3
***BMP-3F** – specijalna izvedba za marince. Ima poboljšanu plovnost.
***BRM-3K** – verzija namijenjena izviđanju. Naoružan je s 30&nbsp;mm topom i suspregnutom 7.62&nbsp;mm strojnicom. Težina vozila je 19 tona.
***BREM-L** „Beglianka“ – oklopno vozilo za popravak opremljeno s dizalicom i vitlom.
***9P157 „Krizantema-S“** – protivtenkovska inačica s a dvije nadzvučne 9M123 „Khrizantema“-S (AT-15) rakete
***9P157 „Kornet-T“** – protivtenkovska verzija s 9M133 Kornet (AT-14) raketnim sustavom
***2S31 Vena** – verzija artiljerijske podrške s 120&nbsp;mm topom
***DZM „Vostorg-2“** – borilačko inženjersko vozilo
***UR-93** – sistem za razminiranje. Prototip
***KhTM** – trener  vozilo
***Hermes** – vozilo namijenjeno PVO s raketama i radarskim sustavom. Prototip

### Kina 
***ZBD97** – kineska verzija. Uključuje vozilo za potporu pješadiji s 120&nbsp;mm topom, inženjersko vozilo itd.

## Korisnici
* 
*
*
*
*
*
*
*
*
*
*

## Reference
## Vanjski linkovi 
Kategorija:Borbena vozila pješadije